Хидеки Тоџо (; Токио, 30. децембар 1884 — Токио, 23. децембар 1948) био је генерал Јапанске царске војске (ИЈА), вођа парафашистичке организације Удружење за помоћ царској владавини и 40. премијер Јапана од 17. октобра 1941. до 22. јула 1944. године. Као премијер је био одговоран за напад на Перл Харбор, што је изазвало рат између Јапана и САД. Након завршетка Другог светског рата, Тоџо је ухапшен и на Токијском процесу осуђен на смрт вешањем за јапанске ратне злочине.